Ta' OLIVER FRIGGIERI Bla ħsieb ta' xejn tittajru, taħarbu 'l fuq, togħlew, u qatt ma tħabblu raskom kemm jiem minn fuqkom ġrew. Tilagħbu fuq is-siġar u taħlu ferħanin il-għana ti ġo qalbkom żergħalkom il-Bambin. Il-leħen kiebi tagħkom mal-ġmiel qasir tal-ward inessi fija n-niket li jkaxkar ħajti fl-art. Ittajru ħbieb. Dewquni mill-morr l-ewwel ħlewwiet, Imbagħad aħarbu. Ħallu l-infern taħt is-smewwiet.